钦定古今图书集成/明伦汇编/氏族典/第351卷 > 《廖用贤尚友录》 > 娄师德
## 钦定古今图书集成/明伦汇编/氏族典/第351卷 > 《廖用贤尚友录》 > 娄师德

按《唐书娄师德传》：“师德字宗仁，郑州原武人。第进士，
调江都尉。上元初为监察御史。后募猛士讨吐蕃，乃
目奋戴红抹额来应诏。高宗假朝散大夫，使从军，有
功，迁殿中侍御史。天授初，为左金吾将军，检校丰州
都督。长寿元年，召授夏官侍郎，判尚书事，进同凤阁
鸾台平章事，复为河源、积石、怀远军及河兰鄯廓州”
检校营田大使。入迁秋官尚书，原武县男，改左肃政
御史大夫，并知政事。证圣中，拒吐蕃于洮州，战败，贬
原州员外司马。万岁通天二年，入为凤阁侍郎、同凤
阁鸾台平章事，进纳言，更封谯县子、陇右诸军大使，
复领营田。圣历三年，突厥入寇，诏检校并州长史、天
平军大总管，卒于会州，谥曰贞。师德深沈有度量，人
有忤己，辄逊以自免，不见容色，与郝处俊相亚，世之
言长者称“娄郝。”